CELEX: 52020PC0454
Language: fi
Date: 2020-08-24
Title: Ehdotus NEUVOSTON TÄYTÄNTÖÖNPANOPÄÄTÖS tilapäisen tuen myöntämisestä Kyprokselle neuvoston asetuksen (EU) 2020/672 nojalla työttömyysriskien lieventämiseksi hätätilanteessa covid-19:n leviämisen seurauksena

EUROOPAN KOMISSIO
            Bryssel 24.8.2020
            COM(2020) 454 final
            2020/0224(NLE)
            Ehdotus
            NEUVOSTON TÄYTÄNTÖÖNPANOPÄÄTÖS
            tilapäisen tuen myöntämisestä Kyprokselle neuvoston asetuksen (EU) 2020/672 nojalla työttömyysriskien lieventämiseksi hätätilanteessa covid-19:n leviämisen seurauksena
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Neuvoston asetuksella (EU) 2020/672 (SURE-asetus) vahvistetaan oikeudellinen kehys unionin taloudellisen avun myöntämisestä jäsenvaltioille, joiden taloudessa on tai joiden taloutta vakavasti uhkaa covid-19:n leviämisen aiheuttama vakava häiriö. SURE-välineen tuella rahoitetaan ensisijaisesti työajan lyhentämisjärjestelyjä tai vastaavia, työntekijöiden ja itsenäisten ammatinharjoittajien suojelemiseen ja sitä kautta työttömyyden ja tulonmenetysten vähentämiseen tähtääviä toimenpiteitä sekä toissijaisesti joitakin terveyteen liittyviä toimenpiteitä erityisesti työpaikalla.
            
            
               Kypros pyysi 6. elokuuta 2020 SURE-asetuksen mukaista unionin taloudellista apua. Komissio on SURE-asetuksen 6 artiklan 2 kohdan mukaisesti kuullut Kyproksen viranomaisia varmistaakseen niiden toteutuneiden ja suunniteltujen julkisten menojen äkillisen ja voimakkaan kasvun, jotka liittyvät suoraan seuraaviin: a) erityinen vanhempainvapaajärjestely, b) yksityisen sektorin työntekijöitä ja itsenäisiä ammatinharjoittajia koskeva sairauspäivärahajärjestely, c) toimintansa kokonaan keskeyttäneiden yritysten tukijärjestely, d) toimintansa osittain keskeyttäneiden yritysten tukijärjestely, e) itsenäisiä ammatinharjoittajia koskeva erityisjärjestely, f) hotelliyksikköjä ja majoitusliikkeitä koskeva erityisjärjestely, g) erityisjärjestely, jolla tuetaan matkailualaan liittyviä tai matkailualan vaikutusten kohteena olevia yrityksiä tai yrityksiä, jotka ovat yhteydessä yrityksiin, joiden toiminta on pakko keskeyttää kokonaan, h) erityisjärjestely, jolla tuetaan ennalta määritettyä toimintaa harjoittavia yrityksiä, ja i) covid-19-pandemian vuoksi käyttöön otettu erittäin pienten ja pienten yritysten ja itsenäisten ammatinharjoittajien tukijärjestely. Tällaisia menoja ovat 
            
            
               (1)erityisvapaajärjestely, jonka mukaisesti yksityisellä sektorilla työskenteleville vanhemmille, joilla on enintään 15-vuotiaita lapsia tai vammaisia lapsia, maksetaan palkkakompensaatiota;
            
            
               (2)toimintansa kokonaan keskeyttäneiden yritysten tukijärjestely, jonka mukaisesti palkkakompensaatiota maksetaan 90 prosentille sellaisten yritysten työntekijöistä, joiden on ollut pakko keskeyttää toimintansa, ja edellyttäen, että työpaikat säilytetään. Palkkakompensaatio on 60 prosenttia vuonna 2018 maksetusta työntekijän palkasta tai 60 prosenttia työntekijän sosiaaliturvamaksuista vuonna 2018 (vuosi 2019 heinäkuun 2020 ja elokuun 2020 välisen ajanjakson osalta), sen mukaan kumpi on suurempi. Kompensaation enimmäismäärä on 1 214 euroa ja vähintään 360 euroa kuukaudessa; 
            
            
               (3)toimintansa osittain keskeyttäneiden yritysten tukijärjestely, jonka mukaisesti palkkakompensaatiota maksetaan sellaisten yritysten työntekijöille, joiden liikevaihto on laskenut vähintään 25 prosenttia pandemian vuoksi, ja edellyttäen, että työpaikat säilytetään. Palkkakompensaatio on 60 prosenttia vuonna 2018 maksetusta työntekijän palkasta tai 60 prosenttia työntekijän sosiaaliturvamaksuista vuonna 2018, sen mukaan kumpi on suurempi. Kompensaation enimmäismäärä on 1 214 euroa ja vähintään 360 euroa kuukaudessa; 
            
            
               (4)itsenäisiä ammatinharjoittajia koskeva erityisjärjestely, jonka mukaisesti palkkakompensaatiota maksetaan itsenäisille ammatinharjoittajille, jotka eivät terveysministeriön asetuksen ja/tai ministerineuvoston päätöksen vuoksi voi harjoittaa mitään toimintaa;
            
            
               (5)hotelliyksikköjä ja majoitusliikkeitä koskeva erityisjärjestely, jonka mukaisesti palkkakompensaatiota maksetaan hotellialan yritysten ja muiden majoitusliikkeiden työntekijöille silloin, kun työnantaja on keskeyttänyt toimintansa kokonaan tai työnantajan liikevaihto on laskenut yli 40 prosenttia.  Järjestelyyn osallistumisen ehtona on työpaikkojen säilyttäminen;
            
            
               (6)erityisjärjestely, jolla tuetaan matkailualaan liittyviä tai matkailualan vaikutusten kohteena olevia yrityksiä tai yrityksiä, jotka ovat yhteydessä yrityksiin, joiden toiminta on pakko keskeyttää kokonaan. Järjestelyn mukaisesti palkkakompensaatiota maksetaan sellaisten yritysten työntekijöille, jotka ovat keskeyttäneet toimintansa kokonaan tai joiden liikevaihto on laskenut yli 55 prosenttia, ja edellyttäen, että työpaikat säilytetään;
            
            
               (7)ennalta määritettyä toimintaa harjoittavia yrityksiä tukevan erityisjärjestelyn mukaisesti palkkakompensaatiota maksetaan sellaisten yritysten työntekijöille, joiden liikevaihto laskee vähintään 55 prosenttia, ja edellyttäen, että työpaikat säilytetään;
            
            
               (8)enintään 50 työntekijää työllistävien erittäin pienten ja pienten yritysten ja itsenäisten ammatinharjoittajien tukijärjestely, jonka mukaisesti maksetaan kertasuoritteinen avustus pienten yritysten ja itsenäisten ammatinharjoittajien toimintakustannusten tukemiseksi; 
            
            
               (9)sairauspäivärahajärjestely, jonka mukaisesti palkkakompensaatiota maksetaan yksityisen sektorin työntekijöille ja itsenäisille ammatinharjoittajille, edellyttäen, että heidät joko luokitellaan terveysministeriön julkaisemassa luettelossa haavoittuvassa asemassa oleviksi henkilöiksi, viranomaiset ovat asettaneet heidät karanteeniin tai he ovat saaneet covid-19-tartunnan.
            
            
               Kypros on toimittanut komissiolle asiaankuuluvat tiedot. 
            
            
               Toimitetun näytön perusteella komissio ehdottaa neuvostolle, että se hyväksyisi täytäntöönpanopäätöksen SURE-asetuksessa tarkoitetun taloudellisen avun myöntämisestä Kyprokselle edellä mainittujen toimenpiteiden tukemiseksi.
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Ehdotus on kaikilta osin neuvoston asetuksen (EU) 2020/672 mukainen ja tehty sen nojalla.
               
               
                  Ehdotuksen lisäksi unionilla on toinen säädös, jonka nojalla jäsenvaltioille annetaan tukea hätätilanteissa: Euroopan unionin solidaarisuusrahaston perustamisesta 11 päivänä marraskuuta 2002 annettu neuvoston asetus (EY) N:o 2012/2002. Euroopan parlamentin ja neuvoston asetus (EU) 2020/461, jolla edellä mainittua säädöstä muutetaan sen soveltamisalan laajentamiseksi kattamaan vakavat kansanterveysuhat sekä rahoituskelpoisten toimien määrittämiseksi, annettiin 30. maaliskuuta. 
               
            
         
         
            
               •Yhdenmukaisuus unionin muiden politiikkojen kanssa
            
            
               
                  Ehdotus on osa toimenpiteitä, joita on otettu käyttöön meneillään olevan covid-19-pandemian johdosta. Yksi niistä on koronaviruksen vaikutusten lieventämistä koskeva investointialoite. Sillä täydennetään muita työllisyyttä tukevia välineitä, kuten Euroopan sosiaalirahastoa, Euroopan strategisten investointien rahastoa (ESIR) ja InvestEU-ohjelmaa. Ehdotuksessa käytetään lainanantoa ja -ottoa jäsenvaltioiden tukemiseen covid-19:n leviämisen johdosta. Se on lisätoimenpide, jolla rahoitetaan työajan lyhentämisjärjestelyjä ja vastaavia toimenpiteitä työpaikkojen suojelemiseksi ja siten työntekijöiden ja itsenäisten ammatinharjoittajien suojaamiseksi työttömyysriskiltä. 
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Välineen oikeusperusta on neuvoston asetus (EU) 2020/672.  
               
            
            
               •Toissijaisuusperiaate (jaetun toimivallan osalta) 
            
            
               
                  Ehdotus on annettu jäsenvaltion esittämän pyynnön johdosta, ja se ilmentää eurooppalaista solidaarisuutta, koska sillä myönnetään covid-19:n leviämisestä kärsivälle jäsenvaltiolle unionin taloudellista apua tilapäisten lainojen muodossa. Tällaisella taloudellisella avulla jäsenvaltiota autetaan rahoittamaan työajan lyhentämisjärjestelyjen ja vastaavien toimenpiteiden vuoksi lisääntyneitä julkisia menoja tilapäisesti, jotta se voi suojella työpaikkoja ja suojata siten työntekijöitä ja itsenäisiä ammatinharjoittajia työttömyysriskiltä ja tulonmenetyksiltä.
               
               
                  Tällainen tuki auttaa tilanteesta kärsivää väestöä, ja se auttaa myös lieventämään covid-19-kriisin aiheuttamia välittömiä yhteiskunnallisia ja taloudellisia vaikutuksia. 
               
            
            
               •Suhteellisuusperiaate
            
            
               
                  Ehdotus on suhteellisuusperiaatteen mukainen. Siinä ei ylitetä sitä, mikä on tarpeen välineelle asetettujen tavoitteiden saavuttamiseksi. 
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               
                  Ehdotus on pitänyt valmistella kiireellisesti, jotta neuvosto voi hyväksyä sen ajoissa. Tämän vuoksi sidosryhmiä ei ole voitu kuulla.
               
            
            
               •Vaikutustenarviointi
            
            
               
                  Ehdotuksen kiireellisyyden vuoksi vaikutustenarviointia ei ole tehty.
               
            
            
               4.TALOUSARVIOVAIKUTUKSET
            
            
               
                  Komission olisi voitava ottaa lainaa rahoitusmarkkinoilta varojen edelleen lainaamiseksi jäsenvaltioille, jotka pyytävät taloudellista apua SURE-välineestä. 
               
            
            
               Jäsenvaltioiden takausten lisäksi järjestelyyn sisältyy muita suojatoimia sen rahoitusvakauden varmistamiseksi. Niitä ovat
            
            
               ·tiukka ja varovainen varainhoito;
            
            
               ·lainasalkun kokoaminen siten, että rajoitetaan keskittymisriskiä, vuotuista riskiä ja liiallista altistumista yksittäisten jäsenvaltioiden riskeille ja varmistetaan, että apua eniten tarvitseville jäsenvaltioille voidaan myöntää riittävästi varoja; ja
            
         
         
            
               ·mahdollisuus velan jälleenrahoitukseen.
            
            
               2020/0224 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               tilapäisen tuen myöntämisestä Kyprokselle neuvoston asetuksen (EU) 2020/672 nojalla työttömyysriskien lieventämiseksi hätätilanteessa covid-19:n leviämisen seurauksena
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon eurooppalaisen hätätilasta aiheutuvien työttömyysriskien lieventämisen tilapäisen tukivälineen (SURE) perustamisesta covid-19:n leviämisen seurauksena 19 päivänä toukokuuta 2020 annetun neuvoston asetuksen (EU) 2020/672
                  1
                ja erityisesti sen 6 artiklan 1 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Kypros pyysi 6 päivänä elokuuta 2020 unionilta taloudellista apua täydentääkseen kansallisia toimiaan, joilla se pyrkii lieventämään covid-19:n leviämisen vaikutuksia ja sen sosioekonomisia seurauksia työntekijöille. 
            
            
               (2)On odotettavissa, että covid-19:n leviäminen ja Kyproksen toteuttamat poikkeukselliset toimenpiteet taudin leviämisen ja sen sosioekonomisten ja terveyteen liittyvien vaikutusten rajoittamiseksi vaikuttavat perinpohjaisella tavalla maan julkiseen talouteen. Komission kevään 2020 talousennusteen mukaan Kyproksen julkistalouden alijäämä on 7 prosenttia ja julkisen velan määrä 115,7 prosenttia suhteessa bruttokansantuotteeseen (BKT) vuoden 2020 lopussa. Komission kesän 2020 väliennusteen mukaan Kyproksen BKT supistuu 7,7 prosenttia vuonna 2020. 
            
            
               (3)Covid-19:n vuoksi huomattava osa Kyproksen työvoimasta on joutunut keskeyttämään työssäkäynnin tai työnhaun. Tämä on johtanut siihen, että johdanto-osan 4–12 kappaleessa mainittuihin erityiseen vanhempainvapaajärjestelyyn, toimintansa kokonaan keskeyttäneiden yritysten tukijärjestelyyn, toimintansa osittain keskeyttäneiden yritysten tukijärjestelyyn, itsenäisiä ammatinharjoittajia koskevaan erityisjärjestelyyn, hotelliyksikköjä ja majoitusliikkeitä koskevaan erityisjärjestelyyn, erityisjärjestelyyn, jolla tuetaan matkailualaan liittyviä tai matkailualan vaikutusten kohteena olevia yrityksiä tai yrityksiä, jotka ovat yhteydessä yrityksiin, joiden toiminta on pakko keskeyttää kokonaan, erityisjärjestelyyn, jolla tuetaan ennalta määritettyä toimintaa harjoittavia yrityksiä, ja erittäin pienten ja pienten yritysten ja itsenäisten ammatinharjoittajien tukijärjestelyyn sekä kansanterveyden tukitoimenpiteisiin kuuluvaan sairauspäivärahajärjestelyyn liittyvät julkiset menot ovat kasvaneet äkillisesti ja voimakkaasti. 
            
            
               (4)Kyproksen 6 päivänä elokuuta 2020 esittämässä pyynnössä mainittu laki nro 27(I)/2020 on ollut perustana useille hallinnollisille sääntelytoimille, joissa hahmotellaan toimenpiteitä covid-19-epidemian vaikutusten käsittelemiseksi.  Lain nro 27(I)/2020 perusteella viranomaiset ovat ottaneet käyttöön erityisvapaajärjestelyn, jonka mukaisesti yksityisellä sektorilla työskenteleville vanhemmille, joilla on enintään 15-vuotiaita lapsia tai vammaisia lapsia, maksetaan palkkakompensaatiota. Erityisvapaajärjestelyä voidaan pitää asetuksessa (EU) 2020/672 tarkoitettuna työajan lyhentämisjärjestelynä, koska se tarjoaa tulotukea työntekijöille ja auttaa säilyttämään työpaikkoja, kun vanhempien ei tarvitse lopettaa työsuhdettaan huolehtiakseen lapsistaan koulujen ollessa suljettuina.
            
            
               (5)Viranomaiset ovat lisäksi ottaneet käyttöön toimintansa kokonaan keskeyttäneiden yritysten tukijärjestelyn, jonka mukaisesti palkkakompensaatiota maksetaan 90 prosentille sellaisten yritysten työntekijöistä, joiden on ollut pakko keskeyttää toimintansa, ja edellyttäen, että työpaikat säilytetään. Palkkakompensaatio on 60 prosenttia vuonna 2018 maksetusta työntekijän palkasta tai 60 prosenttia työntekijän sosiaaliturvamaksuista vuonna 2018 (vuosi 2019 heinäkuun 2020 ja elokuun 2020 välisen ajanjakson osalta), sen mukaan kumpi on suurempi. Kompensaation enimmäismäärä on 1 214 euroa ja vähintään 360 euroa kuukaudessa.
            
            
               (6)Toimintansa osittain keskeyttäneiden yritysten tukijärjestelyn mukaisesti palkkakompensaatiota maksetaan sellaisten yritysten työntekijöille, joiden liikevaihto on laskenut vähintään 25 prosenttia pandemian vuoksi, ja edellyttäen, että työpaikat säilytetään. Palkkakompensaatio on 60 prosenttia vuonna 2018 maksetusta työntekijän palkasta tai 60 prosenttia työntekijän sosiaaliturvamaksuista vuonna 2018, sen mukaan kumpi on suurempi. Kompensaation enimmäismäärä on 1 214 euroa ja vähintään 360 euroa kuukaudessa. 
            
            
               (7)Itsenäisiä ammatinharjoittajia koskevan erityisjärjestelyn mukaisesti palkkakompensaatiota maksetaan itsenäisille ammatinharjoittajille, jotka eivät terveysministeriön asetuksen ja/tai ministerineuvoston päätöksen vuoksi voi harjoittaa mitään toimintaa.
            
            
               (8)Hotelliyksikköjä ja majoitusliikkeitä koskevan erityisjärjestelyn mukaisesti palkkakompensaatiota maksetaan hotellialan yritysten ja muiden majoitusliikkeiden työntekijöille silloin, kun työnantaja on keskeyttänyt toimintansa kokonaan tai työnantajan liikevaihto on laskenut yli 40 prosenttia. Järjestelyyn osallistumisen ehtona on työpaikkojen säilyttäminen.
            
            
               (9)Erityisjärjestelyn, jolla tuetaan matkailualaan liittyviä tai matkailualan vaikutusten kohteena olevia yrityksiä tai yrityksiä, jotka ovat yhteydessä yrityksiin, joiden toiminta on pakko keskeyttää kokonaan, mukaisesti palkkakompensaatiota maksetaan sellaisten hotellialan yritysten ja muiden majoitusliikkeiden työntekijöille, jotka ovat keskeyttäneet toimintansa kokonaan tai joiden liikevaihto on laskenut yli 55 prosenttia, ja edellyttäen, että työpaikat säilytetään.
            
            
               (10)Ennalta määritettyä toimintaa harjoittavia yrityksiä tukevan erityisjärjestelyn mukaisesti palkkakompensaatiota maksetaan sellaisten yritysten työntekijöille, joiden liikevaihto laskee vähintään 55 prosenttia, ja edellyttäen, että työpaikat säilytetään.
            
         
         
            
               (11)Lisäksi Kyproksen 6 päivänä elokuuta 2020 esittämässä pyynnössä mainitussa lisätalousarviossa (tilapäiset puitteet valtiontukitoimenpiteille talouden tukemiseksi tämänhetkisessä covid-19-epidemiassa) otetaan käyttöön tukia erittäin pienille ja pienille yrityksille sekä itsenäisille ammatinharjoittajille, jotka työllistävät enintään 50 työntekijää. Pyyntö kattaa ainoastaan itsenäisten ammatinharjoittajien ja yhden hengen yritysten tukemiseen liittyvät menot. Kyseiset tuet kattavat kertasuoritteisen avustuksen pienten yritysten ja itsenäisten ammatinharjoittajien toimintakustannusten tukemiseksi. Tukijärjestelyä voidaan pitää asetuksessa (EU) 2020/672 tarkoitettuna työajan lyhentämisjärjestelynä, koska sen tavoitteena on suojella itsenäisiä ammatinharjoittajia tai vastaavia työntekijäryhmiä tulojen vähentymiseltä tai menetykseltä. 
            
            
               (12)Lisäksi sairauspäivärahajärjestelyn mukaisesti palkkakompensaatiota maksetaan yksityisen sektorin työntekijöille ja itsenäisille ammatinharjoittajille, edellyttäen, että heidät joko luokitellaan terveysministeriön julkaisemassa luettelossa haavoittuvassa asemassa oleviksi henkilöiksi, viranomaiset ovat asettaneet heidät karanteeniin tai he ovat saaneet covid-19-tartunnan.
            
            
               (13)Kypros täyttää taloudellisen avun pyytämiselle asetuksen (EU) 2020/672 3 artiklassa asetetut edellytykset. Kypros on toimittanut komissiolle asiaankuuluvan näytön siitä, että toteutuneet ja suunnitellut julkiset menot ovat lisääntyneet 479 070 000 euroa 1 päivästä helmikuuta 2020, sillä summat, jotka liittyvät suoraan erityiseen vanhempainvapaajärjestelyyn, toimintansa kokonaan keskeyttäneiden yritysten tukijärjestelyyn, toimintansa osittain keskeyttäneiden yritysten tukijärjestelyyn, itsenäisiä ammatinharjoittajia koskevaan erityisjärjestelyyn, hotelliyksikköjä ja majoitusliikkeitä koskevaan erityisjärjestelyyn, erityisjärjestelyyn, jolla tuetaan matkailualaan liittyviä tai matkailualan vaikutusten kohteena olevia yrityksiä tai yrityksiä, jotka ovat yhteydessä yrityksiin, joiden toiminta on pakko keskeyttää kokonaan, erityisjärjestelyyn, jolla tuetaan ennalta määritettyä toimintaa harjoittavia yrityksiä ja erittäin pienten ja pienten yritysten ja itsenäisten ammatinharjoittajien tukijärjestelyyn, ovat kasvaneet. Kyseessä on äkillinen ja voimakas kasvu, sillä kyseiset uudet toimenpiteet kattavat huomattavan osan Kyproksen yrityksistä ja työvoimasta. 
            
            
               (14)Komissio on asetuksen (EU) 2020/672 6 artiklan mukaisesti kuullut Kyprosta ja varmistanut niiden toteutuneiden ja suunniteltujen julkisten menojen äkillisen ja voimakkaan kasvun, jotka liittyvät suoraan covid-19:n leviämisen johdosta toteutettuihin työajan lyhentämisjärjestelyihin ja vastaaviin toimenpiteisiin sekä asiaankuuluviin terveyteen liittyviin toimenpiteisiin, joihin viitataan 6 päivänä elokuuta 2020 esitetyssä pyynnössä. 
            
            
               (15)Kyprokselle olisi sen vuoksi myönnettävä taloudellista apua maan auttamiseksi selviytymään covid-19:n leviämisen aiheuttaman talouden vakavan häiriön sosioekonomisista vaikutuksista.
            
            
               (16)Tällä päätöksellä ei rajoiteta sisämarkkinoiden toiminnan vääristymiseen liittyvien mahdollisten menettelyjen, kuten Euroopan unionin toiminnasta tehdyn sopimuksen (SEUT-sopimus) 107 ja 108 artiklaan perustuvien menettelyjen, tuloksia. Sillä ei poisteta jäsenvaltioille SEUT-sopimuksen 108 artiklan nojalla kuuluvaa velvoitetta ilmoittaa komissiolle mahdollisista valtiontuista.
            
            
               (17)Kyproksen olisi ilmoitettava komissiolle suunniteltujen julkisten menojen toteutumisesta säännöllisin väliajoin, jotta komissio voi arvioida, missä määrin Kypros on toteuttanut kyseiset menot.
            
            
               (18)Tehtäessä päätös taloudellisen avun myöntämisestä on otettu huomioon Kyproksen tämänhetkiset ja odotettavissa olevat tarpeet sekä muiden jäsenvaltioiden asetuksen (EU) 2020/672 nojalla jo toimittamat tai suunnitteilla olevat taloudellisen avun pyynnöt yhdenvertaisen kohtelun, solidaarisuuden, oikeasuhteisuuden ja avoimuuden periaatteita noudattaen,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Kypros täyttää asetuksen (EU) 2020/672 3 artiklassa asetetut edellytykset.  
            
            
               2 artikla
            
            
               1.Unioni asettaa Kyproksen saataville enintään 479 070 000 euron lainan. Lainan keskimääräinen enimmäismaturiteetti on 15 vuotta.
            
            
               2.Tällä päätöksellä myönnetyn taloudellisen avun saatavuusaika on 18 kuukautta päätöksen voimaantuloa seuraavasta päivästä lukien. 
            
            
               3.Komissio asettaa unionin taloudellisen avun Kyproksen saataville enintään kahdeksassa erässä. Kukin erä voidaan maksaa yhdessä tai useammassa osaerässä. Ensimmäisen erän osaerien maturiteetit voivat olla pidempiä kuin 1 kohdassa tarkoitettu keskimääräinen enimmäismaturiteetti. Tällöin seuraavien osaerien maturiteetit on asetettava niin, että 1 kohdassa tarkoitettu keskimääräinen enimmäismaturiteetti toteutuu, kun kaikki erät on maksettu. 
            
            
               4.Ensimmäinen erä maksetaan sen jälkeen, kun asetuksen (EU) 2020/672 8 artiklan 2 kohdassa tarkoitettu lainasopimus on tullut voimaan.  
            
            
               5.Kypros maksaa asetuksen (EU) 2020/672 4 artiklassa tarkoitetut unionin rahoituskustannukset kunkin erän osalta sekä rahoituksesta unionille mahdollisesti aiheutuvat muut maksut, kulut ja menot. 
            
            
               6.Komissio päättää erien suuruudesta ja maksamisesta samoin kuin osaerien suuruudesta. 
            
            
               3 artikla 
            
            
               Kypros voi rahoittaa seuraavia toimenpiteitä:
            
         
         
            
               a)erityinen vanhempainvapaajärjestely sellaisena kuin siitä säädetään laissa nro 27(I)/2020 ja hallinnollisissa säätelytoimissa 127/148/151/184/192/212/213/235/2020; 
            
            
               b)toimintansa osittain tai kokonaan keskeyttäneiden yritysten tukijärjestelyt sellaisina kuin niistä säädetään laissa nro 27(I)/2020 ja hallinnollisissa säätelytoimissa 131/148/151/188/212/213/239/2020 ja 151/187/212/213/238/243/273/2020; 
            
            
               c)itsenäisiä ammatinharjoittajia koskeva erityisjärjestely sellaisena kuin siitä säädetään laissa nro 27(I)/2020 ja hallinnollisissa säätelytoimissa 129/148/151/186/213/237/322/2020;
            
            
               d)hotelliyksikköjä ja majoitusliikkeitä koskeva erityisjärjestely sellaisena kuin siitä säädetään laissa nro 27(I)/2020 ja hallinnollisissa säätelytoimissa 269/317/2020; 
            
            
               e)erityisjärjestely, jolla tuetaan matkailualaan liittyviä tai matkailualan vaikutusten kohteena olevia yrityksiä tai yrityksiä, jotka ovat yhteydessä yrityksiin, joiden toiminta on pakko keskeyttää kokonaan, sellaisena kuin siitä säädetään laissa nro 27(I)/2020 ja hallinnollisissa säätelytoimissa 270/318/2020; 
            
            
               f)erityisjärjestely, jolla tuetaan ennalta määritettyä toimintaa harjoittavia yrityksiä, sellaisena kuin siitä säädetään laissa nro 27(I)/2020 ja hallinnollisissa säätelytoimissa 272/320/2020; 
            
            
               g)erittäin pienten ja pienten yritysten ja itsenäisten ammatinharjoittajien tukijärjestely, sellaisena kuin siitä säädetään lisätalousarviossa (tilapäiset puitteet valtiontukitoimenpiteille talouden tukemiseksi tämänhetkisessä covid-19-epidemiassa), itsenäisten ammatinharjoittajien ja yhden hengen yritysten tukemiseen tarkoitettujen menojen osalta; 
            
            
               h)sairauspäivärahajärjestely sellaisena kuin siitä säädetään laissa nro 27(I)/2020 ja hallinnollisissa säätelytoimissa 128/148/151/185/212/236/2020.
            
            
               4 artikla
            
            
               Kyproksen on ilmoitettava suunniteltujen julkisten menojen toteutumisesta komissiolle viimeistään [PÄIVÄYS: kuuden kuukauden kuluttua tämän päätöksen julkaisemisesta] ja sen jälkeen kuuden kuukauden välein, kunnes kyseiset suunnitellut julkiset menot ovat toteutuneet täysimääräisinä.
            
            
               5 artikla
            
            
               Tämä päätös on osoitettu Kyproksen tasavallalle.
            
            
               6 artikla
            
            
               Tämä päätös julkaistaan Euroopan unionin virallisessa lehdessä. 
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 159, 20.5.2020, s. 1.